**Kjekt å vite om beredskapsvakter på Ådneram 2022/2023 sesong**

Ådneram beredskapsstasjon har telefon 38 37 19 60. Hjemmeleder har vakt på 51 59 39 00

**Reise og påmelding**

Påmelding til vaktene skjer på hjemmesidene www.sbgsv.no – frist er tirsdag før avreise. Vaktleder bestemmer hvem som får være med. Hvis du etter tirsdag ønsker å være med må du ringe vaktleder og høre om det er ok, før du melder deg på nettet. Hvis det er for mange påmeldt på vakt vil vaktleder senest tirsdag kontakte de som ikke får delta. Hvis du etter tirsdag ønsker å melde deg av må du ha en god grunn og ringe vaktleder og etter samtalen melde forfall på nettet.

Avreise organiseres av vaktleder med Roverbilen og Beredskapsbilen kl.17. fra Madla speiderhus og kl.17.20 fra Esso i Sandnes. Hvis det ikke er plass i bilene er alternativet andre biler eller buss. Beredskapsvesten er billetten din hvis du tar bussen. De som kommer fra Egersund, kan ta toget til Sandnes og ta videre felles transport derfra eller hvis de har sjåfør som har hatt lappen sammenhengende i 2 år kan de etter avtale med vaktleder møte Skibussen/Beredskapsbilen på Ålgård.

Regelen er at ingen under 23 skal kjøre privatbil, vaktleder kan gi dispensasjon - men aldri til noen som har hatt sertifikat i mindre enn 2 år sammenhengende. Alle reiser i vinterklær og gode sko, slik at vi er kledd hvis vi må hjelpe til på veien før vi er fremme.

Hjemreise er med bilen ca.kl.18. eller med andre transportmidler fra kl.15.45 (hvis du ønsker før helgen å ta denne tidlig transport må dette avtales med vaktleder før helgen).

**Besøkende**

Medlemmer kan forespørre vaktleder om å få ta med kjærest og venn (fra 16 år) på vakthelg. Disse må være med på fellesoppgaver. Betaler for opphold/mat (kr.250,- pr. døgn). Må betale for egen transport (samme regler for transport gjelder). Kan ikke disponere våre skikort i skitrekket (må kjøpe eget skikort).

Medlemmer som ønsker at familien skal delta må avtale direkte med vaktleder om de kan delta eller ei (kan ikke melde seg på nettet før det er avklart).

**Alle må ved ankomst:**

- Sjekke seg inn på «mannskapsliste». Skrive sengeplass på rom skjema i gangen- Sette/finne frem personlig utstyr (se sjekkliste pakkeliste på hjemmesider) for aksjon når de kommer på vakt. Nødnett lånes når du går på vaktroller (ikke fast for helgen). Termosen din fylles med varmt vann, skiftes hver morgen. **Henge beredskaps sekken klar!**

**Priser:**

Alle som skal delta må ha betalt kontingent. Priser for vakthelg er kr.179,- pr. natt (358,- for en helg). *– kan bli endret av årsmøte.* Dette dekker overnatting, transport og mat. Påmeldte må betale hvis de ikke deltar/melder forfall etter påmeldingsfrist tirsdag. Ved spesielle tilfeller (sykdom) er det styreleder som gir fritak for betaling.

Hvis vaktleder trenger ressurser og spør folk etter påmeldingsfristen om å delta – har denne vanlige pris. Betaling skjer etterskuddsvis på tilsendt faktura.

Friplasser: Skulle du av en eller annen grunn ha behov for økonomisk støtte (friplass) for å kunne delta på våre turer, kurs og leirer, - og/eller trenger utstyr, ikke nøl med å ta kontakt med ansvarlig leder eller Ivar Anton Nøttestad på PM eller ivar.nottestad@speiding.no (vi har taushetsplikt).

**Vaktplan**

Vakttider: kl.09.-13., kl.13.-17. og kl.17.-09

- 1 mannskap i KO

- 1 mannskap/aspirant som vert på huset.

- Vi arbeider for at det alltid er 2 med vest i skitrekket i HELE trekkets åpningstid.

 1.års aspiranter ”er med” til de er trygge.

3 delt vakt i skitrekk kl.10-12 – kl.12-14 - kl.14-16.

Mannskap som har KO vakt er ansvarlig for loggen i sin vaktperiode. Innsjekk på vakt skjer ved opprettelse av eget tiltakskort med gjøremål. Innbyrdes bytting av oppsatte oppgaver skal kun skje unntaksvis, og i samråd med vaktleder.

Pasientjournaler skrives på et eget ark for deretter å føre inn loggen av behandlende førstehjelper i samarbeid med KO vakt. Hendelsen/journalen lukkes ned av vaktleder. Papirjournaler makuleres etter fullført i loggen.

**Dagsplan**

- Felles frokost kl.09. (flaggheising),

- Lunsj (ikke felles) mellom kl.12.30 – 13.30.

- Middag felles ca.kl.17 (eller etter avtale senere hvis øvelse/trening umiddelbart etter skitrekket stenger) og flaggfiring (norske flagg – ved mørkets frembrudd)

- Øvelser/trening. Mobiliseringsøvelse hver helg + det vaktlaget selv legger opp til.

Retningslinjer

* Vaktleder har øverste ansvar/myndighet for Frikvarteret uansett hvilke aktiviteter som er på bygget!
* Vaktleder disponerer Beredskapsbil (9 seter) fra fredag kl.16. til søndag kl.21. hver helg og i ferier. Hvis vaktleder ikke kan kjøre denne selv kan kjøring tur/retur Ådneram delegeres til mannskap som har hatt lappen i 2 år og som ønsker å kjøre. Kjøring lokalt på Ådneram kan gjøres av alle med sertifikat etter avtale med vaktleder.
* PC, nettbrett og mobiltelefoner brukes ikke i fellesareal!
* Det skal ikke være brusflasker og lignende på fellesområde før etter middag om kveldene. Vi nyter ”godsaker” etter delingsprinsippet. Alle deler med alle.
* Orden og system på felles og personlig utstyr er viktig, spesielt på tørkerom og ved hovedinngang. Beredskap sekken skal henges på krok ved hovedinngangen eller ved eget rom.
* Kun de som har vakt skal oppholde seg i KO.

**GOOGLE DRIVE**

Det er tiltakskort for forskjellige aksjoner – disse er tilgjengelige i loggen på papir i KO og på veggen på legekontoret. Sjekkliste for ankomst og avreise for Frikvarteret finnes i logg og det er vaktleders ansvar at den gjennomgås både ved ankomst og avreise. Originalene har vaktleder tilgang til i Google drive.

**Dugnad**

Gjøreliste før helgen sendes av Ivar til vaktleder før vakthelgen. Det er ”frivillig” om dugnaden gjøres.

**Utvask**

Rutiner (tiltakskort) ved utvask er tilgjengelig i KO. Frikvarteret vil ved dårlig vasking sende faktura på timer for vask som manglet.

**Meny**

Jane i samarbeid med vaktleder samarbeider om å sette sammen meny for vakten. Budsjett kr.100,- pr. døgn.

**Skuterkjøring**

1. Under opplæring (alle som har trafikalt grunnkurs eller sertifikat)

2. Trener til utsjekk skitrekk

3. Godkjent skutersjåfør i SBG (disse kan kjøre på oppdrag/kjøre pasienter)

For å drive opplæring for de uten sertifikat må du være over 25 år og ha snøskutersertifikat sammenhengende i 5 år (jf vegtrafikkloven §26 og forskrift om trafikkopplæring og førerprøve m.m. § 3-1.)

Alle som har deltatt aktivt en sesong på vinterberedskap kan søke styret om å få tatt snøskuter sertifikat i regi av SBG. Tilbud om kurs finner du på kjøreskolen [www.olavs.no](http://www.olavs.no) - søknad sendes post@sbgsv.no

**Vertskap**

De fleste helger vil det være speidere fra forskjellige tropper på tur i hovedhytten. Vaktleder har ansvar for å ta imot gjestene og vise nødvendige ting som står i sjekkliste i loggen. Hele vaktlaget arbeider for at speiderne på besøk får et lærerikt og hyggelig opphold.

**Samband**

Håndholdt ”vaktsamband” lytter på SB-SØRVEST-1 hvis annet ikke er avtalt

Håndholdt utenom vaktleder/ko-vakt skal ikke være i fellesrom.

**Ta med:**

Alle må ha med beredskaps sekk og fjellski og staver med trinser - på vakt. Fjellski og annet utstyr kan lånes på Frilager.no. Hvis du ønsker, kan du i tillegg ta med andre ski eller snøbrett. Ski skal oppbevares/transporteres i skipose. På hytta skal alle ligge i dyner, du må derfor ta med laken, dyne- og putetrekk. Hvis du har glemt må du betale kr. 100,- for lån. Det en fordel med innesko til bruk inne og i mellom hyttene. Hvit/blå SBG t-skjorte eller grønn SBG ullgenser og mørk turbukse (Fjellreven eller tilsvarende) er antrekk når du har ”inne” vakt på Frikvarteret.

*+ se egen sjekkliste ved pakking*